लुधियाना। फ्लाई ओवरबनने के बाद बस्ती जोधेवाल चौक में सिर्फ 30 मीटर जगह छोड़े जाने पर जाम लगने के खुलासे पर अफसर एक्टिव हो गए हैं। डीसी रजत अग्रवाल की डीटीओ दलविंदरजीत सिंह की अगुवाई में बनाई निगम, पुलिस, पीडब्ल्यूडी एनजीआे की कमेटी ने यहां 90 मीटर चौड़ा हिस्सा छोड़ने की सिफारिश की है।
इसकी रिपोर्ट बनाकर कमेटी अगले दो दिन में डीसी को रिपोर्ट सौंप देगी। जिसे आगे पंजाब गवर्नमेंट को भेजा जाएगा, ताकि लोकल ट्रैफिक की जरूरत को देखते हुए नेशनल हाईवे अथॉरिटी ऑफ इंडिया (एनएचएआई) को डिजाइन में बदलाव करने को कहा जा सके। बता दें कि डीसी ने यह कमेटी उस वक्त बनाई थी जब भास्कर ने इस जालंधर-पानीपत हाईवे के शहर से गुजरते 22 किलोमीटर हिस्से में लोकल ट्रैफिक के एंट्री-एग्जिट होने का खुलासा किया था। उसके बाद कमेटी 4 जगहों पर एंट्री-एग्जिट बनाने की सिफारिश कर चुकी है।
अकाली एमएलए रंजीत ढिल्लों ने कहा कि थोड़े दिन पहले ही मेरे ध्यान में यह मामला आया है। यह मेजर चौक है और कम जगह से बड़ी प्रॉब्लम होगी। खासकर, राहों रोड वाला पुल खुलेगा तो हालात और खराब होंगे। कम से कम 3 स्पैन होने चाहिए। मैंने इस बारे में डीसी रजत अग्रवाल से बात की है। वो अभी छुट्टी पर हैं लेकिन वापस आने पर इस बारे में चर्चा करूंगा। वहीं, इस इश्यू पर सीएम परकाश सिंह बादल और डिप्टी सीएम सुखबीर बादल के पास भी जाऊंगा। उन्होंने इस डिजाइन के बनते वक्त ध्यान देने पर भी अफसरों को कोसते हुए कहा कि जब उस वक्त एडमिनिस्ट्रेशन से सलाह मांगी गई तो इस पर ध्यान देना चाहिए था। फिर भी जो बन सकेगा, वो हर हाल में करेंगे।
^ मैंने जालंधर-पानीपत हाईवे को लेकर उठ रहे सभी इश्यूज पर कमेटी बनाई है। लोकल ट्रैफिक और शहर के हित में उनकी जो भी सिफारिशें होंगी, उन्हें एनएचएअाई और पंजाब गवर्नमेंट को भेजा जाएगा ताकि हाईवे बनाते वक्त उन्हें सॉल्व किया जाए। -रजतअग्रवाल, डीसी।
{डीसी ने फ्लाईओवर से आने वाली प्रॉब्लम चेक करने के लिए बनाई है डीटीओ की अगुवाई में कमेटी
hin_Deva hin_Deva hin_Deva hin_Deva hin_Deva